Document ID: 32003R0600

Κανονισμός (ΕΚ) αριθ. 600/2003 της Επιτροπής
της 1ης Απριλίου 2003
περί μη αναθέσεως σύμβασης ως προς το βόειο κρέας που διατίθεται προς πώληση βάσει της τέταρτης προκήρυξης διαγωνισμού που προβλέπεται στον κανονισμό (ΕΚ) αριθ. 219/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001 της Επιτροπής(2), και ιδίως το άρθρο 28 παράγραφος 2,
Εκτιμώντας τα ακόλουθα:
(1) Ζητείται να υποβληθούν προσφορές για ορισμένες ποσότητες βοείου κρέατος που καθορίζονται από τον κανονισμό (ΕΚ) αριθ. 219/2003 της Επιτροπής, της 4ης Φεβρουαρίου 2003, για τις περιοδικές πωλήσεις, με διαγωνισμό, βοείου κρέατος που ευρίσκεται στην κατοχή ορισμένων οργανισμών παρέμβασης, με προορισμό να μεταποιηθεί μέσα στην Κοινότητα(3).
(2) Κατ' εφαρμογή του άρθρου 9 του κανονισμού (ΕΟΚ) αριθ. 2173/79 της Επιτροπής, της 4ης Οκτωβρίου 1979, περί των λεπτομερειών εφαρμογής που αφορούν τη διάθεση των βοείων κρεάτων που αγοράζονται από τους οργανισμούς παρεμβάσεως και περί καταργήσεως του κανονισμού (ΕΟΚ) αριθ. 216/69(4), όπως τροποποιήθηκε τελευταία από τον κανονισμό (ΕΚ) αριθ. 2417/95(5), θα πρέπει να καθοριστούν οι ελάχιστες τιμές πωλήσεως για το κρέας που διατίθεται προς πώληση με δημοπρασία, λαμβάνοντας υπόψη τις παραληφθείσες προσφορές.
(3) Στο πλαίσιο της τέταρτης προκήρυξης διαγωνισμού δεν υποβλήθηκαν προσφορές εντός της προθεσμίας που τάσσει ο κανονισμός (ΕΚ) αριθ. 219/2003. Κατά συνέπεια, δεν μπορεί να ανατεθεί καμία σύμβαση.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Δεν θα ανατεθεί σύμβαση ως επακόλουθο της τέταρτης προκήρυξης διαγωνισμού που προβλέπεται στον κανονισμό (ΕΚ) αριθ. 219/2003, του οποίου η προθεσμία υποβολής προσφορών ήταν η 25η Μαρτίου 2003.
Άρθρο 2
Ο παρών κανονισμός αρχίζει να ισχύει στις 2 Απριλίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Απριλίου 2003.

Labels: 3
17